«Արմենպրես»-ի հետ զրույցում նման կարծիք հայտնեց ակումբի նախագահ Թոնի Ջունթոյանը, ով նաև տարիներ շարունակ Հայ Բարեգործական Ընդհանուր Միության «Անդրանիկ» բասկետբոլային ակումբի մենեջերն է: «Ես մոտ 25 տարի աշխատում եմ Լիբանանի բասկետբոլի հավաքականների հետ և, անշուշտ, կապեր ունեի Հայաստանի բասկետբոլի ֆեդերացիայի հետ: Նախորդ տարի խոսել էի ֆեդերացիայի գլխավոր քարտուղար Արթուր Նազարյանի հետ, և վերջինս հավաստիացրել էր, որ առաջնությունը նոր է, բայց լավ հիմքեր ունի»,-շեշտեց նա: